|  |  |  |  |
| --- | --- | --- | --- |
| ŠKOLA, RAZRED: |  1. razred | NADNEVAK: |  |
| UČITELJ/ICA: |  | REDNI BROJ SATA: |  |

**PRIPRAVA ZA SAT LIKOVNE KULTURE**

|  |  |
| --- | --- |
| **NASTAVNA CJELINA:** | PLOHA |
| **NASTAVNA TEMA:** | RITAM LIKOVA |

|  |
| --- |
| **NASTAVNA JEDINICA** |
| LIKOVNO PODRUČJE: oblikovanje na plohi – slikanje |
| MOTIV: **Sunce** (likovno-kompozicijski elementi kao poticaj – ritam geometrijskih likova) |
| LIKOVNI PROBLEM / KLJUČNI POJMOVI: ritam, lik |
| LIKOVNO-TEHNIČKA SREDSTVA I LIKOVNE TEHNIKE: kolaž- papir |

|  |  |
| --- | --- |
| **ISHODI UČENJA:** | Učenik prepoznaje ritam u prirodnim pojavama i svojoj okolini, razumije pojam ritma kao ponavljanja likova na plohi, samostalno ih oblikuje i prikazuje u osobnom likovnom izričaju, prepoznaje likovne probleme na zadanoj reprodukciji umjetničkog djela. |
| **ZADATCI:** |  |
| **a) kognitivni** | a) uočiti ritam u prirodnim pojavama i okolini; uočiti i izraziti ritam geometrijskih likova; usvajati tehniku rada kolaž-papirom; prepoznati ritam likova na likovno umjetničkom djeluvolumena, uspoređivati velike i male oblike uočavati masu i volumen, uočavati granice i veličine oblika-volumena, uspoređivati velike i male oblike |
| **b) funkcionalni** | b) razvijati sposobnost vizualnog opažanja; razvijati sposobnost analitičkog promatranja; razvijati sposobnost primjene uočenog u likovnom radu; razvijati divergentno mišljenje; razvijati sposobnost kritičkog promišljanja  |
| **c) odgojni** | c) razvijati estetske kriterije; razvijati radne navike (spretnosti u korištenju škara i ljepila), upornost i samoinicijativu; poticati subjektivni osjećaj uspjeha (pozitivne slike o sebi); razvijati maštu i kritički stav prema vlastitom uratku i radovima ostalih učenika |
| **KOMPETENCIJE:** | komunikacija na materinskomu jeziku, inicijativnost i poduzetnost, matematička i kompetencije u prirodoslovlju i tehnologiji, učiti kako učiti, socijalna i građanska kompetencija, kulturna svijest i izražavanje |
| **VRIJEDNOSTI:** | znanje, odgovornost |
| **NAČIN RADA:** |  prema zamišljanju |
| **METODE RADA:** | razgovor, usmeno izlaganje, demonstracija, analitičko promatranje, variranje, građenje |
| **OBLICI RADA:** | frontalni, individualni |
| **IZVORI, SREDSTVA I POMAGALA:**  | mapa PROFIL KLETTa, ploča, kreda, geometrijski likovi (aplikacije), zvučni CD *P kao početnica*, DVD ( dokumentarni film o Suncu „The Sun“), računalo, projektor, projektno platno, reprodukcija (J. Arp: *Kolaž s kvadratima*); sLIKOVNICA iz mape Profil Kletta, str. 6 i 15 |
| **KORELACIJA:** | Hrvatski jezik (opisivanje), Glazbena kultura (ritam u brojalicama), Matematika (geometrijski likovi), Priroda i društvo (pojave i ritam u prirodi, proljeće), Sat razrednika (uz 3. 5. *Dan Sunca*; zdravstveni odgoj - zaštita od Sunčevih zraka) |

|  |  |
| --- | --- |
| REPRODUKCIJA | UČENIČKI RADOVI |
|   Slikovni rezultat za arp kolaž s kvadratima  |  C:\Users\CCOE\Desktop\radovi za Profil priprave\IMG_20170519_162537.jpg C:\Users\CCOE\Desktop\radovi za Profil priprave\IMG_20170519_162544.jpg |

|  |  |
| --- | --- |
| **TIJEK NASTAVNOG SATA** | NAPOMENA |
| **1. PRIPREMA** |  |
| Učenicima se dijeli zaštitni najlon za klupu, pokazuje se kako će zaštititi svoje radno mjesto i kako će rasporediti pribor. Priprema se papir, kolaž- papir, škare i ljepilo.Tijekom pripreme imenujemo predmete koje ćemo rabiti.Ponavlja se način rada kolaž-papirom, škarama i ljepilom (rezanje, slaganje na podlogu/papir pa lijepljenje).Ponavljaju se matematički sadržaji o geometrijskim likovima.  | U ponavljanju sadržaja o geometrijskim likovima apliciraju se likovi na ploči. |
| **2. MOTIVACIJA** Razgovor o godišnjim dobima, izmjenama godišnjih doba, dobu dana, svijetlom i tamnom dijelu dana, danima u tjednu i sl. Učenici navode gdje u svom okruženju još uočavaju ritam (kuće u ulici, automobili na parkingu…). Navodimo primjer brojalica i izvodimo poznate brojalice.Na ploču stavljamo geometrijske likove. Pokažemo primjer: stavimo jedan kvadrat, do njega jedan trokut pa ponovno kvadrat i trokut. Upitamo učenike što slijedi iza trokuta. Nakon toga nekoliko učenika izlazi pred ploču: pokušavaju složiti geometrijske likove slažući ih u ritmu. Ostali učenici ocjenjuju je li složeno ispravno. Objašnjavamo da takvo ponavljanje likova nazivamo ritam. Ritam možemo izraziti likovima ili bojom. Budući da smo ih slagali jedan do drugoga, to zovemo niz.Razgovor o tekstu s prethodnog sata *Zaljubljeno sunce*. Prema želji učenika tekst se ponovno reproducira. Objava dojmova učenika.Gledanje nekoliko ulomaka dokumentarnog filma o Suncu. Izricanje dojmova o ulomcima filma. Razgovor o važnosti Sunca za sva živa bića, opasnostima od prekomjernog izlaganja sunčevim zrakama, zaštiti od sunčevih zraka. Isticanje dana obilježavanja *Dana Sunca*, 3. 5.Opisivanje sunčevih zraka prema zamišljanju (crte, kružići…), kako su ih crtali u vrtiću, kako bi ih sada prikazali. |  |
| **3. NAJAVA ZADATKA**Najavljujemo zadatak: * *Danas ćete kolaž-papirom naslikati Sunce te zrake Sunca prikazati ritmom geometrijskih likova. Tko će ponoviti zadatak?*

**4. REALIZACIJA ZADATKA**Učenici samostalno rade. Pažljivo promatraju složen ritam likova na ploči te prema zamišljanju stvaraju ritam likova na papiru prema vlastitom izboru.Prema potrebi daju se dodatne upute za rad. | Posebno vodimo brigu o tome da učenici ne lijepe na papir prije nego su posložili. |
| **5. ANALIZA I VREDNOVANJE LIKOVNOG PROCESA I PRODUKATA** |  |
| Postavljamo sve učeničke radove na ploču. Ponavljamo što je bio današnji zadatak. Učenici pažljivo promatraju i uočavaju jesu li svi ostvarili zadatak. Ističemo radove koji su posebno uspješni. Učenici analiziraju po čemu su ovi radovi uspješni te ima li manje uspješnih radova i zašto. Pritom na svakom radu ističemo što je dobro, a što je moglo ili trebalo drukčije. Nakon toga stavljamo na ploču reprodukciju. Učenici promatraju reprodukciju, uočavaju i pokazuju likovne probleme na njoj*.*  |  |
|  |

|  |
| --- |
| **PLAN PLOČE** |
| **RITAM GEOMETRIJSKIH LIKOVA – SUNCE** |
| GEOMETRIJSKI LIKOVI | RITAM GEOMETRIJSKIH LIKOVA  |  UČENIČKI RADOVIC:\Users\CCOE\Desktop\radovi za Profil priprave\IMG_20170519_162537.jpgC:\Users\CCOE\Desktop\radovi za Profil priprave\IMG_20170519_162544.jpg | REPRODUKCIJASlikovni rezultat za arp kolaž s kvadratima  |

|  |
| --- |
| **PRILOZI** |
|   C:\Users\CCOE\Desktop\radovi za Profil priprave\IMG_20170626_160236.jpg C:\Users\CCOE\Desktop\radovi za Profil priprave\IMG_20170617_194146.jpg  |